Tere,    Mina olen värske Tiibeti mastifi kutsika omanik. Kutsikas on kolme kuune ega ole vaktsiinidega veel nii kaugele jõudnud, et oleks soovitatav koduaiast väljas käia. Ta pole nimelt veel marutaudi vastast vaktsiini saanud.    Mure siis selles, et kutsikas armastab mulle kõikjale järgneda. Ta on selgeks õppinud, et kui talle öeldakse "jää aeda", siis ei saa ta peremehele majja järgneda - uks pannakse ju ka kinni ning nutmisest pole abi. Aga kui ma aiast väljun ja talle korralduse "jää aeda" annan, siis üritab ta iga hinna eest aia alt läbi pugeda, et mulle järgi tulla. Olen siis teisel pool aeda teda keelanud ja iga kord kiitnud, kui ta siis kaevamise lõpetab. Aga ta hakkab kohe jälle pihta. Olen ka õrnalt käppade peale  astunud, kui ta ei lõpeta. Lõpetamisel ohtralt kiitust! Kardan, et talle võib kombeks saada aiast ilma loata väljumine.    Kas olen õpetusmetoodikaga õigel teel või on mõni tõhusam viis teda aiast mitte väljuma koolitamiseks? Ei tahaks hästi elektripiirde vajalikkuseni välja jõuda.    Suured tänud!  Marge